Chicco Jerikho

Chico Jerikho Jarumilind (lahèr tangghâl 03 Julè 1984) èngghi panèka palakon, moḍèl sareng proḍuser ḍâri Inḍonèsia.

 Kaoḍi'ân awwâlna 
Chicco lahèr è Jakarta tangghâl 03 Julè 1984. Ramana asalna ḍâri Thailand tor èbhuna katoronan Batak kalabân ngaghunghè marga Panggabean.

 Karèr 
Chicco amolaè karèrna kalabân noro' pamèlèan sampul aḍâ' è majala Aneka Yess! è taon 2000. Pas, è taon 2003, Chicco molaè maso' ka ḍunia senni lakon lèbât sèrial tèlèvisi Bulân sareng Bintang.

Kalabân lakonna kasebbhut, salèrana ngaollè nominasi sampè' ngennèng è ḍâlem pan-saponapan penghargaan akadhi Pemenang Palakon Otama Lakè' Palèng Saé Fèstival Filem Inḍonèsia 2014, Pemennang Palakon Otama Lakè' Palèng Saé è Inḍonèsian Movie Awards 2015, Nominasi Palakon Otama Lakè' Palèng Saé Indonesian Movie Actors Award 2016 sareng laè samacâmma. Karana alakon è filem Filosofi Kopi tge Movie 2: Ben & Jody è taon 2017, Chicco èpèlè dhâddhi Pemennang Palakon Otama Lakè' Palèng Èpojhi Fèstival Filem Bandung taon 2017.Nelsi Islamiyati. "7 Potret Chicco Jerikho Menang di Festival Film Wartawan Indonesia"  . IDN Times. 2024-12-18. Aksès 2026-01-13.

 Kaoḍi'ânna dhibi'èn 
Asareng Angga Dwimas Sasongko sareng Rio Dewanto, Chicco mokka' bârung kopi sè èparèngè nyama Filosofi Kopi, sè ngaollè inspirasi ḍâri filem sè toman èmaènaghi.

Chicco akabin sareng Putri Marino è tangghâl 3 Maret 2018 è Sofitel Nusa Dua, Bhâli.Tri Susanto Setiawan dan Kistyarini. "Chicco Jerikho: Pernikahan adalah Bukti Saya Jatuh Cinta".  Kompas. 2018-03-03. Aksès 2026-01-14. "Chicco Jerikho Nikahi Putri Marino, Ternyata Ini Mak Comblangnya".  Tempo. 2018-03-05. Aksès 2026-01-14. È tangghâl 24 Sèptèmber 2018, kaḍuwâna èparèngè ana' binè' lu-ghâlluna kalabân berrâ' 3.27 kilo sareng lanjhângnga 47 cm sè èparèngè asma Surinala Carolina Jarumilind.

 Sombher